Drúgvar ferðir á landi, á sjógvi og í luftini kunnu elva til ferðaverk. Ferðaverkur kemur av, at tað, ein sær, stríður ímóti teimum boðum, sum heilin heldur seg fáa ella fata. Tá ið heilin ikki fær tulkað tey boð, hann móttekur, fær ein ferðaverk. Eyðkenni við ferðaverk eru í byrjanini høvuðpína, dølskni og roði, sum síðan fara yvir í bleikt dæmi, kaldasveitta, vaml, spýggju, og muðurin gerst turrur. Ferðaverkur kann fyribyrgjast við flótandi miksturi (til børn 2-14 ár), tablettum ella plástri, ið øll fáast í handkeypi. Tablettir og miksturur skulu vanliga takast ½-1 tíma fyri fráferð og virka í 4-12 tímar. Plástrið skal harafturímóti setast á 5-6 tímar fyri fráferð og virkar í 3 samdøgur. Flestu tablettir av hesum slagi eru merktar við reyðum ávaringartríhyrningi, tí tær kunnu vera doyvandi, nakað ið bilførarar eiga at hava í huga. Somuleiðis eiga vit at minnast til, at tablettir kunnu stimbra virknaðin av alkoholi. Ymiskt er, hvat av hesum riggar best, men bið um ráð á apotekinum. Góð ráð fyri ferðaverk: Hygg út, so at heilin fær ikki mótstríðandi boð um javnvág Les ikki, tekna ikki og hygg ikki at filmi Eitt tað besta fyri ferðaverk er at sova Anda so nógva fríska luft sum gjørligt Ein annar møguleiki er at royna Sea-band ® armbandið fyri ferðaverk og vaml. Sea-band setur kropsins egnu verju í gongd fyri sjóverk og bilverk. Veikt trýst verður lagt á akupressurpunkt undir handliðunum–sama sum í akupunktur viðgerð–men við ongum nálum. Harafturat eru fleiri, ið nýta tað fyri barnakonuvaml. Firmaið lovar kundunum peningin aftur, um teir ikki eru nøgdir við Sea-band.